กฎกระทรวงกำหนดการอื่นที่ไม่อยู่ภายใต้บังคับมาตรา 7 พ.ศ. 2568
ประกาศวันที่ 2025-04-24

content: กฎกระทรวง กำหนดการอื่นที่ไม่อยู่ภายใต้บังคับมาตรา ๗ พ.ศ. ๒๕๖๘
content: อาศัยอำนาจตามความในมาตรา ๗ วรรคห้า และมาตรา ๒๔ วรรคหนึ่ง แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้บรรดาการอื่นตามที่กำหนดในบัญชีท้ายกฎกระทรวงนี้ ไม่อยู่ภายใต้บังคับมาตรา ๗ แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕
content: ให้ไว้ ณ วันที่ ๒ เมษายน พ.ศ. ๒๕๖๘ แพทองธาร ชินวัตร นายกรัฐมนตรี
sectionName: บัญชีท้ายกฎกระทรวงฯ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ วรรคห้า แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ บัญญัติให้ความในมาตราดังกล่าวไม่ใช้บังคับแก่การจดทะเบียนที่ผู้ขอจดทะเบียนต้องดำเนินการเองเฉพาะตัว หรือการอื่นใดที่กำหนดในกฎกระทรวง
content: สมควรกำหนดให้การอื่นบางอย่างที่ต้องดำเนินการเองเฉพาะตัวไม่อยู่ภายใต้บังคับมาตรา ๗ แห่งพระราชบัญญัติดังกล่าว จึงจำเป็นต้องออกกฎกระทรวงนี้